Neuvoston 21 päivänä joulukuuta 1998 vahvistama YHTEINEN KANTA (EY) N:o 11/1999 neuvoston asetuksen (EY) N:o .../1999 antamiseksi ...päivänä ...kuuta..., liikkeeseen tarkoitettujen eurometallirahojen yksikköarvoista ja teknisistä eritelmistä annetun asetuksen (EY) N:o 975/98 muuttamisesta



Virallinen lehti nro C 055 , 25/02/1999 s. 0035



Neuvoston 21 päivänä joulukuuta 1998 vahvistama YHTEINEN KANTA (EY) N:o 11/1999 neuvoston asetuksen (EY) N:o . . ./1999 antamiseksi . . .päivänä . . .kuuta. . ., liikkeeseen tarkoitettujen eurometallirahojen yksikköarvoista ja teknisistä eritelmistä annetun asetuksen (EY) N:o 975/98 muuttamisesta (1999/C 55/04) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 105 a artiklan 2 kohdan, ottaa huomioon komission ehdotuksen (1), ottaa huomioon Euroopan keskuspankin lausunnon (2), noudattaa perustamissopimuksen 189 c artiklassa määrättyä menettelyä (3), sekä katsoo, että asetuksen (EY) N:o 975/98 (4) 1 artiklassa säädetään ensimmäisen eurometallirahojen sarjan kahdeksan eri yksikköarvon teknisistä eritelmistä; rahapajojen johtajat ovat laatineet mainitun asetuksen perusteella yksityiskohtaisemmat tekniset eritelmät tuotantoa varten, myyntiautomaattiala on tutkittuaan kyseiset tekniset eritelmät pyytänyt lisäämään 50 sentin metallirahan painoa, jotta se erottuu paremmin muista metallirahoista, ja jotta petosten riski pienenee; Euroopan Sokeain liitto on tutkittuaan ensimmäisten tuotantoerien näytteet valittanut, että 50 sentin ja 10 sentin kolikkojen syrjien rihlaus on huono eikä vastaa niiden näytteeksi valmistettujen metallirahojen rihlausta, jotka Euroopan Sokeain liitto hyväksyi asetuksen (EY) N:o 975/98 antamista edeltäneessä kuulemismenettelyssä; on suotavaa ottaa huomioon sekä myyntiautomaattialan että Euroopan Sokeain liiton esittämät pyynnöt, jotta käyttäjäryhmät hyväksyvät uuden järjestelmän; myyntiautomaattialan tarpeiden tyydyttämiseksi 50 sentin metallirahan painoa on lisättävä 7 grammasta 7,8 grammaan; Euroopan Sokeain liiton vaatimusten täyttämiseksi ja väärien tulkintojen välttämiseksi on tarpeen muuttaa 50 sentin ja 10 sentin metallirahojen syrjän eritelmässä käytetty ilmaus "harva rihlaus" ilmaukseksi "tiheästi hammastettu muotoiltu syrjä", joka vastaa paremmin sitä syrjän muotoa, jonka Euroopan Sokeain liitto alunperin hyväksyi näille kahdelle metallirahalle, ja teknisten eritelmien muutokset on ehdottomasti rajoitettava 50 sentin metallirahan painoon sekä 10 sentin ja 50 sentin metallirahojen syrjän muotoiluun, jotta tuotantoaikataulua ei vaaranneta ja eurometallirahat voidaan ottaa käyttöön 1 päivänä tammikuuta 2002, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 975/98 1 artiklan taulukko seuraavasti: 1. Muutetaan 50 sentin metallirahaa koskeva neljäs rivi seuraavasti: a) Korvataan kolmannessa sarakkeessa luku "1,69" luvulla "1,88"; b) Korvataan neljännessä sarakkeessa luku "7" luvulla "7,8"; c) Korvataan kahdeksannessa sarakkeessa ilmaus "harva rihlaus" ilmauksella "tiheästi hammastettu muotoiltu syrjä". 2. Korvataan 10 sentin metallirahaa koskevan kuudennen rivin kahdeksannessa sarakkeessa ilmaus "harva rihlaus" ilmauksella "tiheästi hammastettu muotoiltu syrjä". 2 artikla Tämä asetus tulee voimaan 1 päivänä tammikuuta 1999. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa perustamissopimuksen mukaisesti, jollei perustamissopimuksen 109 k artiklan 1 kohdasta tai pöytäkirjoista N:o 11 ja N:o 12 muuta johdu. Tehty Brysselissä . . . Neuvoston puolesta Puheenjohtaja (1) EYVL C 296, 24.9.1998, s. 10. (2) Lausunto annettu 16. marraskuuta 1998 (ei vielä julkaistu virallisessa lehdessä). (3) Euroopan parlamentin lausunto, annettu 17. marraskuuta 1998 (EYVL C 379, 7.12.1998), neuvoston yhteinen kanta, annettu 21 päivänä joulukuuta 1998, ja Euroopan parlamentin päätös . . . (ei vielä julkaistu virallisessa lehdessä). (4) EYVL L 139, 11.5.1998, s. 6. NEUVOSTON PERUSTELUT I JOHDANTO 1. Komissio toimitti 1. syyskuuta 1998 neuvostolle edellä mainitun, EY:n perustamissopimuksen 105 a artiklan 2 kohtaan perustuvan asetusehdotuksen, jolla muutetaan neuvoston asetusta (EY) 975/98 50 ja 10 sentin eurometallirahojen tiettyjen teknisten ominaisuuksien osalta. Perustamissopimuksen 189 c artiklan mukaista menettelyä sovelletaan kyseisen asetuksen antamiseen. 2. Euroopan parlamentti antoi lausuntonsa 18. marraskuuta 1998 ensimmäisessä käsittelyssä. Komissio ei aio tässä vaiheessa esittää muutettua ehdotusta perustamissopimuksen 189 a artiklan 2 kohdan mukaisesti. 3. Neuvosto vahvisti 21 päivänä joulukuuta 1998 yhteisen kantansa perustamissopimuksen 189 c artiklan a kohdan mukaisesti. II TAVOITE Edellä mainitulla ehdotuksella on tarkoitus muuttaa tiettyjä asetuksessa (EY) 975/98 säädettyjä 50 ja 10 sentin eurometallirahojen teknisiä ominaisuuksia Euroopan Sokeain liiton ja myyntiautomaattialan edustajien esittämien huomautusten johdosta. Siksi tällä ehdotuksella ainoastaan lisätään 50 sentin metallirahan painoa ja muutetaan sekä 50 että 10 sentin metallirahojen syrjän määritelmää. Komissio ei ehdota muutoksia asetuksen (EY) N:o 975/98 muihin osiin (yksikköarvot ja tekniset eritelmät). Ecofin-neuvostoon 6. heinäkuuta 1998 osallistuneet ministerit olivat tyytyväisiä siihen, että kyseisten metallirahojen tekniset ominaisuudet pyritään saamaan käyttäjäystävällisemmiksi. III YHTEISEN KANNAN ERITTELY Neuvoston yhteinen kanta on komission ehdotuksen mukainen. Euroopan parlamentti äänesti 18. marraskuuta 1998 yhdestä tarkistuksesta, jossa ehdotetaan yksikköarvoltaan 100 euron kultametallirahan laskemista liikkeeseen. Neuvoston yhteinen kanta ei sisällä tarkistusta. Neuvosto palauttaa tässä yhteydessä mieleen neuvoston 20 päivänä marraskuuta 1997 vahvistaman yhteisen kannan (EY) N:o 1/98 perustelut asetuksen (EY) 975/98 antamiseksi liikkeeseen laskettavaksi tarkoitettujen eurometallirahojen yksikköarvoista ja teknisistä eritelmistä (EYVL C 23, 23.1.1998, s. 4), joissa neuvosto perustelee saman tarkistuksen hylkäämisen sillä kertaa. Neuvosto ei todellakaan voi hyväksyä ehdotusta yksikköarvoltaan 100 euron kultametallirahan laskemisesta liikkeeseen sen markkina-arvon ja nimellisarvon hyvin todennäköisen eron ja siihen liittyvän spekulatiivisen varastoonhankkimisen vuoksi sekä siksi, että 100 euron setelin liikkeelle laskemiselle on jo olemassa suunnitelma. IV YHTEENVETO Neuvosto katsoo, että - sen yhteinen kanta vastaa 6. heinäkuuta 1998 pidetyn Ecofin-neuvoston poliittista tahtoa 50 ja 10 sentin metallirahojen saamisesta käyttäjäystävällisemmiksi ja että siinä otetaan huomioon Euroopan Sokeain liiton ja myyntiautomaattialan edustajien asiasta esittämät huomautukset - on tärkeää hyväksyä nämä rajoitetut tekniset muutokset nopeasti, jotta kaikkien eurometallirahojen tuotanto voidaan aloittaa mahdollisimman pian.